OpenLLM-France/wikimedia huggingface dataset:
# Objectivitat

L′objectivitat és la capacitat o l'ideal de percebre les coses del món exterior tal com són, prescindint de la subjectivitat o filtre personal. Alguns autors, com Kant, creuen que és impossible perquè els propis sentits, que proporcionen les dades externes, ja constitueixen un filtre (hi ha aspectes no registrats, com proven les capacitats d'altres éssers vius). D'altres van més enllà i afirmen que, fins i tot, és dubtós que existeixi quelcom fora de la ment (solipsisme), ja que és impossible de provar-ho. l'historiador romà Tàcit és un dels primers autors que va preconitzar el principi necessari d'imparcialitat, amb la seva frase famosa que descriu la història sine ira et studio.
L'objectivitat té implicacions en epistemologia i en ètica, en la primera perquè permet que s'apliqui el criteri de veritat de correspondència (només es pot assegurar que un enunciat és veritable segons aquest criteri si existeixen oportunitats de comprovar la seva adequació a la realitat), i en la segona perquè assegura que hi ha valors universals i existents, allunyant-se així del relativisme moral (si no hi ha valors com a tals i tot depèn del subjecte, cadascú pot decidir què és bo en cada ocasió).
El mètode científic suposa que existeix una mínima objectivitat i que, per tant, les lleis usades per a descriure el funcionament de l'univers tenen sentit, perquè es basen en patrons naturals comprovables amb la raó. També consideren que aquestes lleis es poden comunicar i compartir per formar un paradigma comú. D'allà es va extrapolar al periodisme, en què actua com a principi regulador dels professionals, que han d'explicar els fets tal com els perceben, sense afegir-hi la seva opinió, i amb un llenguatge al més neutre possible.

## Referències

* ↑ «Objectivitat». Gran Diccionari de la Llengua Catalana. Barcelona: Grup Enciclopèdia Catalana.
* ↑ Ferran Soldevila a la seva introducció a la traducció de Tàcit, Annals, vol. I: llibres I-II, Barcelona, Fundació Bernat Metge, 1930, pàgina IX, ISBN 9788472259249
# PPP

PPP o ppp té els següents significats:
* Paritat de poder adquisitiu, mètode utilitzat per a calcular una taxa alternativa de canvi de monedes de dos països
* Partit del Poble Palestí, partit comunista palestí
* Point-to-Point Protocol, protocol de nivell d'enllaç estandarditzat associat a la pila TCP/IP d'ús en Internet
* Punts per polzada, unitat de mesura per a resolucions d'impressió, concretament, el nombre de punts individuals
# Oľšavka (Košice)

* No s'ha de confondre amb Oľšavka (Prešov).
Oľšavka és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1245.
# Ornitisquis

Els ornitisquis (Ornithischia) és un ordre de dinosaures herbívors amb bec. El nom Ornithischia deriva del grec ornitheos (ορνιθειος) que significa 'd'ocell' i ischion (ισχιον) que significa 'articulació pelviana'. Són coneguts com a dinosaures amb pelvis d'ocell per la seva estructura similar a la pelvis aviana, tot i així els ocells actuals descendeixen dels dinosaures amb pelvis de llangardaix (els saurisquis).

## Taxonomia

Rangs Linneans segons Benton (2004),
* Ordre Ornithischia
** Gènere Eocursor
** Gènere Pisanosaurus
** Família Fabrosauridae
** Família Heterodontosauridae
** Família Lesothosauridae
** Subordre Thyreophora - (dinosaures armats)
*** Família Scelidosauridae
*** Infraordre Stegosauria
*** Infraordre Ankylosauria
** Subordre Cerapoda
*** Infraordre Ornithopoda
**** Família Hypsilophodontidae*
**** Família Hadrosauridae - (dinosaures amb bec d'ànec)
** Subordre Marginocephalia
*** Infraordre Pachycephalosauria
*** Infraordre Ceratopsia - (dinosaures banyuts)
Ornithischia :
Regne: Animalia
Filum: Chordata
Classe: Sauropsida
Clade: Avemetatarsalia
Clade: Dinosauria :
Avemetatarsalia / Pan-Aves :
Regne: Animalia
Filum: Chordata
Classe: Sauropsida
Clade: Archosauria :
Vegeu també: Ornithoscelida
Phytodinosauria
Origen dels ocells :
# Paa rostandi

Paa rostandi és una espècie de granota que viu al Nepal i, possiblement també, a la Xina i l'Índia.
Està amenaçada d'extinció per la pèrdua del seu hàbitat natural.

## Referències

* Dutta, S. & Ohler, A. 2004. Paa rostandi. Llista Vermella d'Espècies Amenaçades de la UICN 2006. Consulta: 22 d'abril del 2008.
# Otívar

Otívar és un municipi de la província de Granada, amb una superfície de 57,52 km², una població de 1.056 habitants (2004) i una densitat de població de 18,36 hab/km².
# Oxicromodravita

L'oxicromodravita és un mineral de la classe dels silicats que pertany al grup de la turmalina. Rep el nom per la seva relació amb la dravita i pel seu contingut d'oxigen i crom.

## Característiques

L'oxicromodravita és un ciclosilicat de fórmula química Na(Cr)₃(Cr₄Mg₂)(Si₆O$_{18}$)(BO₃)₃(OH)₃O. Cristal·litza en el sistema trigonal. La seva duresa a l'escala de Mohs és 7,5.
L'exemplar que va servir per a determinar l'espècie, el que es coneix com a material tipus, es troba conservat al museu de mineralogia del departament de ciències de la terra de la Universitat de Roma La Sapienza, Itàlia, amb el número de catàleg 33064.

## Formació i jaciments

Va ser descoberta a la pedrera de marbre Pereval, situada a la localitat russa de Slyudyanka, dins l'àrea del llac Baikal (óblast d'Irkutsk, Districte Federal de l'Extrem Orient). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Oxy-chromium-dravite» (en anglès). Mindat. [Consulta: 26 març 2018].
# Padre Casares

Padre Casares fou una sèrie de televisió emesa per TVG a Galícia entre el 15 de gener de 2008 i el 28 de setembre de 2015. Estava escrita per Carlos Portela i produïda per Voz Audiovisual.
Va ser un dels espais amb més audiència de la cadena durant la seva emissió. Els exteriors es van rodar a Santaia de Liáns (Oleiros), Redes (Ares) i Santiago de Compostel·la.

## Argument

Horacio Casares és un sacerdot modern que acaba de sortir del seminari i arriba a Louredo, un municipi mariner de 1.000 habitants, en substitució de Don Crisanto, un mossèn vell que portava tota la vida a càrrec de la parròquia. Aquesta situació li comportarà algun problema d'adaptació.

## Personatges

* Pedro Alonso és Horacio Casares, nou mossèn.
* Antonio Durán "Morris" és Delmiro Ferreira Iglesias, alcalde.
* Tuto Vázquez i Gonzalo Rei Chao són Don Crisanto Amancio Peña, mossèn vell.
* Xaquín Domínguez és Rodrigo Álvarez do Val, mossèn.
* Mercedes Castro és Amelia, governanta.
* Eva Fernández és Maite Costas, animadora sociocultural.
* Federico Pérez és Josito Raña Vázquez, conserge de l'ajuntament.
* Fina Calleja és Moncha Raña Vázquez, dona de l'alcalde i beata.
* Ana Santos és Elsa, pastora i beata.
* Covadonga Berdiñas és Puri, beata.
* Patricia Vázquez és Lidia Seoane, mestressa del bar i beata.
* Tacho González és Sindo, amo del bar.
* Avelino González és Miñato.
* Xosé Manuel Olveira "Pico" és el bisbe Xosé Nogueira.
* Xavier Estévez és Urbano, policia.
* Mon Santiso és Sabino, policia.
* Beatriz Bravo és Fina, filla de Puri.
* Xosé Antonio Touriñán és Rodolfo, fill de Puri.
* Iolanda Muíños és la germana Preciosa, neboda de Don Crisanto.
* Xosé Luís Bernal “Farruco” és Camilo, doctor.
* María Vázquez és Iria, professora.
* Isabel Risco és Cecilia, sagristana.
* Alejandro Carro és Santi, sagristà.
* María Tasende és Ana, neboda d'Amelia i dona de David.
* Omar Rabuñal és David Ferreira, fill de Delmiro i Moncha.
* Carolina Vázquez és Conchita de Tapeirán.

## Emissió a altres comunitats

La sèrie es va emetre a Telemadrid i Castilla-La Mancha Televisión doblada al castellà. A més, es van realitzar adaptacions a l'IB3 (Mossèn Capellà), Canal 9 (Senyor retor) i Canal Sur (Padre Medina).

## Enllaços externs

* Pàgina web oficial
# Oderitz

Oderitz és una localitat navarresa pertanyent al municipi de Larraun. Es troba a 31 km de Pamplona. La població era de 56 habitants l'any 2014, amb una densitat de població de 7,31 hab/km² i una superfície de 7,66 km².

## Referències

* ↑ «Archivo shp con la capa de los concejos de Navarra». Infraestructuras y Datos Especiales de Navarra. Gobierno de Navarra. Arxivat de l'original el 5 de setembre de 2011. [Consulta: 24 agost 2011]. Arxivat 2011-09-05 a Wayback Machine.
# Pacific Coliseum

El Pacific Coliseum (en català: Colosseu del Pacífic) és un estadi esportiu cobert situat a la ciutat de Vancouver (Colúmbia Britànica, Canadà). Fou construït el 1968 en el recinte de la Fira d'Exposicions de Vancouver. Té una capacitat per a 16.650 persones assegudes, i és utilitzat per a competicions d'hoquei sobre gel i patinatge artístic sobre gel.
L'estadi fou dissenyat per W.K. Noppe l'any 1967, i consta d'una estructura geomètrica i un distintiu de panells blancs. Fou usat com a seu dels Vancouver Canucks entre els anys 1968 i 1970. Les instal·lacions foren renovades a la dècada del 1970 però deixà la seu d'aquest esquip d'hoquei gel en favor del GM Place l'any 1995. L'any 2007 fou novament renovat per allotjar la competició de patinatge artístic i patinatge de velocitat en pista curta als Jocs Olímpics d'Hivern de 2010 realitzats a Vancouver.

## Enllaços externs

* (anglès) Portal del pavelló
# Paquetá

Paquetá és un barri de la ciutat de Rio de Janeiro, al Brasil. El barri és principalment situat sobre l'illa de Paquetá, d'on treu el seu nom.
Paquetá és un barri de classe mitjana, per la seva calma, lluny de l'eufòria del centre de la ciutat. Encara que principalment estava situat sobre l'illa de Paquetá, el barri ocupa igualment les petites illes i penyes de Brocoió, Braço forte, Jurubaíba, Pita, Redonda, Manguinho, Comprida, dos Ferros, Casa da Pedra, de Pancaraíba, dos Lobos, Tabacis, das Folhas, Tapuamas de Baixo, Tapuamas de Cima, do Sol, Laje Rachada, Pedra Rachada, Trinta Réis i Pedra Cocóis
El descobriment de l'illa es va fer l'any 1555 per Nicolas Durand de Villegagnon que dirigia l'expedició de França antarctica. L'illa era llavors ocupada pels indis Tupinambá. Però el rei francès Enric II no va ser informat del descobriment d'aquesta illa fins al 18 de desembre de 1556 per l'intermediació del geògraf i membre de l'expedició André Thévet. Aquesta data ha quedat com la del descobriment de l'illa.

## Referències

* ↑ «Bairros do Rio».
* ↑ «Estabelece a denominação, a codificação e a delimitação dos bairros da Cidade do Rio de Janeiro» (en portuguès). Decreto nº 3.158, de 23 de julho de 1981: Prefeitura do Rio de Janeiro - Secretaria Municipal de Urbanismo.
* ↑ «Río de Janeiro: La isla de Paquetá es el antídoto» (en castellà), 25-04-2019. [Consulta: 14 setembre 2020].
* ↑ «ISLA DE PAQUETA» (en castellà). [Consulta: 14 setembre 2020].

## Bibliografia

* Coarcy, Vivaldo. Itatiaia. Memória da Cidade do Rio de Janeiro (en portuguès), 1988, p. 401. ISBN 85-319-0221-5.
# Paquet de xarxa

Un paquet de xarxa és cada un dels blocs en què es divideix (a nivell de xarxa) la informació a enviar. Per sota de nivell de xarxa es parla de trama de xarxa, tot i que el concepte és analògic. El concepte de paquet acostuma a indicar la unitat de dades de la capa d'enllaç de dades (MAC) del model OSI, però també es pot referir a la capa física (PHY) (trama) o a la capa de xarxa (datagrama). En la Fig.1 hi ha l'exemple d'un paquet en la norma IEEE 802.11.
En tot sistema de comunicació és interessant dividir la informació a enviar, en blocs d'una mida màxima coneguda. Això simplifica el control de la comunicació, les comprovacions dels errors, la gestió dels equips d'encaminament (més coneguts com a routers).

## Estructura

Igual que les trames, els paquets poden estar formats per una capçalera, una part de dades i una cua. A la capçalera hi ha els camps necessaris per seguir els protocols de xarxa, les dades, és la informació a transmetre's i la cua, si hi és, conté el paràmetres per la comprovació d'errors.
Depenten de si és una xarxa de datagrames o de circuits virtuals (CV), la capçalera del paquet contindrà la informació de les estacions d'origen i destí o l'identificador del CV. En les xarxes de datagrames no sol haver-hi cua, ja que no es comproven els errors, aquesta tasca se n'encarrega la capa de transport.
Capes del Nivell OSI:
| pa | Funció | Unitat de dades |
| 7 | Aplicació | Dada |
| 6 | Presentació | Dada |
| 5 | Sessió | Dada |
| 4 | Transport | Datagrama |
| 3 | Xarxa | Paquet |
| 2 | Enllaç (MAC) | Trama |
| 1 | Física (PHY) | bit |

## Vegeu també

* Transmission Control Protocol
* Trama, Datagrama en una xarxa.

## Referències

* ↑ «What is a packet?» (en anglès). HowStuffWorks, 01-12-2000.
* ↑ «What is packet?» (en anglès). computerhope.
* ↑ «What is a Data Packet? - Definition from Techopedia» (en anglès). Techopedia.com.
# Paquet congo

El paquet congo (en crioll haitià Paket kongo), són objectes espirituals haitians creats de manera cerimonial pels sacerdots i sacerdotesses vodú (houngans i mambos). El seu nom ve de l'antic regne del Congo, a l'Àfrica, on s'han trobat objectes similars anomenats nikisi wambi (si bé els nikisi congolesos usen materials diferents dels del paquet haitià).
Un paquet és una col·lecció d'ingredients màgics, com herbes, terra o materials vegetals, embolicats en tela (per a mantenir la màgia dins) i decorats amb plomes, cintes i lluentons. Els colors i ingredients són els adequats per al loa específic al que es vol vincular.
Es considedera que el paquet congo té el poder de crear el seu propi tipus de "calor" o "espira" per a activar al loa. Són, doncs, objectes poderoses i solen mantenir-se en els altars i fer-se servir en cerimònies de diferents tipus (com la curació o la riquesa). També es fan servir com a amulets protectors, ja sigui per les llars o a nivell personal.

## Referències

* ↑ Dorsey, Lilith. Vudu Y El Paganismo Afrocaribeño. Mexico DF: Prana, 2005. ISBN 9707321873 [Consulta: 16 gener 2020].
* ↑ Nassetti, Rosamaría. Magia vudú. Girona: Tikal, 1996. ISBN 8430581219.
# Olénivka (Bilohirsk)

* Per a altres significats, vegeu «Olénivka».
Olénivka (en ucraïnès: Оленівка, en rus: Еленовка, Ielénovka) és un poble de la República Autònoma de Crimea a Ucraïna, que el 2014 tenia 19 habitants. Pertany al districte de Bilohirsk.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Parabothus filipes

Parabothus filipes és un peix teleosti de la família dels bòtids i de l'ordre dels pleuronectiformes.

## Morfologia

Pot arribar als 8,8 cm de llargària total.

## Distribució geogràfica

Es troba a les costes del Mar del Corall.

## Referències

* ↑ The Taxonomicon (anglès)
* 1 2 FishBase (anglès)
# Ompok urbaini

Ompok urbaini és una espècie de peix de la família dels silúrids i de l'ordre dels siluriformes.

## Morfologia

Els mascles poden assolir els 18,1 cm de llargària total.

## Distribució geogràfica

Es troba a Indoxina, incloent-hi els rius Mekong i Chao Phraya.

## Referències

* ↑ uBio (anglès)
* ↑ Lacépède B. G. E. 1803. Histoire naturelle des poissons. Hist. Nat. Poiss. v. 5. i-lxviii + 1-803 + index.
* ↑ BioLib (anglès)
* 1 2 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Ng, H.H. 2003. A review of the Ompok hypophthalmus group of silurid catfishes with the description of a new species from South-East Asia. J. Fish Biol. 62:1296-1311.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Omro

Omro és una població dels Estats Units a l'estat de Wisconsin. Segons el cens del 2007 tenia 3.356 habitants.

## Demografia

Segons el cens del 2000, Omro tenia 3.177 habitants, 1.236 habitatges, i 847 famílies. La densitat de població era de 547,6 habitants per km².
Dels 1.236 habitatges en un 34,6% hi vivien nens de menys de 18 anys, en un 55,5% hi vivien parelles casades, en un 9,4% dones solteres, i en un 31,4% no eren unitats familiars. En el 26,5% dels habitatges hi vivien persones soles el 13,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 3,03.
Per edats la població es repartia de la següent manera: un 26,2% tenia menys de 18 anys, un 6,3% entre 18 i 24, un 29,7% entre 25 i 44, un 21,8% de 45 a 60 i un 16% 65 anys o més.
L'edat mediana era de 37 anys. Per cada 100 dones de 18 o més anys hi havia 91,2 homes.
La renda mediana per habitatge era de 45.208$ i la renda mediana per família de 52.143$. Els homes tenien una renda mediana de 35.701$ mentre que les dones 21.549$. La renda per capita de la població era de 18.332$. Aproximadament l'1,5% de les famílies i el 3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Omro» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Omro». American Fact Finder. Oficina del Cens dels Estats Units, 12-01-2010.
# Ompok sindensis

Ompok sindensis és una espècie de peix de la família dels silúrids i de l'ordre dels siluriformes endèmica del Pakistan.

## Referències

* ↑ FishBase (anglès)
# Onze de setembre

«Onze de setembre» té aquests significats:
* 11 de setembre, dos-cents cinquanta-quatrè dia de l'any del calendari gregorià
* Diada de l'Onze de Setembre o Diada Nacional de Catalunya
* Estació d'Onze de Setembre, estació de la L9/L10 del metro de Barcelona
* Pavelló Onze de Setembre, antic pavelló de l'equip de bàsquet lleidatà
* Atemptats de l'11 de setembre de 2001, atemptats suïcides coordinats per al-Qaeda als Estats Units el 2001
* batalla de l'11 de setembre
# Parc Nacional del Desembarco del Granma

El Parc Nacional desembarco del Granma és un parc nacional situat al sud-est de Cuba, en el que avui en dia es coneix com a Província de Granma. El parc és anomenat així a causa del iot en el qual Fidel Castro, el Che Guevara, Raül Castro, i 79 dels seus partidaris van navegar des de Mèxic a Cuba el 1956 i van incitar la Revolució Cubana.
Constitueix conjuntament amb el sistema de Maisí també a l'orient del país el més gran i més conservat exponent mundial dels sistemes de terrasses marines (emergides i submergides) sobre roques calcàries, considerant-se un dels llocs més notables de l'arxipèlag cubà, tant pels seus valors naturals, com per haver estat escenari de rellevants esdeveniments històric cultural.
Al Parc Nacional Desembarcament del Granma, pràcticament tot el sistema de terrasses presenta un estat totalment natural, ja que les condicions extremes de relleu, clima, i biota, impedeixen la seva accessibilitat i utilització per l'home i per altres espècies, per tant aquests llocs es mantenen íntegres en la composició de les seves comunitats faunístiques i florístiques.

## Flora

De les formacions vegetals existents en destaca el complex de vegetació de terrasses, que, juntament amb la bardissa xeromorfa costanera allotgen el major nombre d'espècies endèmiques on apareixen prop de 500 espècies de flora amb un 60% d'endemisme, d'ells més de 12 locals.

## Fauna

En relació a la seva fauna, entre les espècies més importants pel seu nivell d'endemisme local o grau d'amenaça s'ha de destacar una espècie de mol·luscs terrestres, la Polymita venusta. Una altra espècie de gran importància és la Sargantana de la fullaraca, (crycosaura típica), gènere endèmic monotípic cubà i en perill d'extinció de la família Xantusidae, els parents més propers de la qual (gènere Klauberina) habiten a les Illes del Canal al sud de Califòrnia.
Aquesta espècie és endèmica, pràcticament local al Parc de Desembarcament del Granma. Altres espècies importants són: (Ligus Vitattus), bell mol·lusc endèmic local d'una de les terrasses de Desembarcament del Granma; el cuajonc becgroc (Phaethon lepturus), au marina que sol nidificar a Cuba en alguns llocs del Parc Nacional del Desembarcament del Granma; el Colom Perdiu (Starnoenas Cyanocephala) gènere endèmic monotípic cubà en perill d'extinció, amb molt bones poblacions aquí; el Manatí (Trichechus manatus manatus), mamífer marí en perill d'extinció; la Cotorra (Amazona Leucocephala), les 4 espècies de quelonis marins reportats per a Cuba (Caretta caretta, Chelonia mydas, Lepidochelis olivacea i Eretmochelis imbricata); l'Alvocat Cimarron (Dendrocereus nudiflorus) cactus gegants els exemplars dels quals en aquesta àrea són dels majors de Cuba, amb edats estimades superiors als 500 anys, etc.
# Paraisópolis

Paraisópolis és un dels barris més pobres de la ciutat de São Paulo, al Brasil.
Paraisópolis és un barri al sud de São Paulo (zona Sul), a 15 km del nucli urbà, a la sots-prefectura (subprefeitura) de Campo Limpo i el distrito de Vila Andrade. El barri, on viuen de 80.000 a 100.000 habitants, és una de les nombroses faveles de l'aglomeració de São Paulo (612 faveles segons el Censo 2000).
Paraisópolis és coneguda gràcies a una fotografia aèria obliqua que mostra una part de les barraques amb just al costat un immoble amb piscines a cada balconada (es tracta d'un dels dos immobles del Paço dos Reis, el « Palau dels Reis »). Paraisópolis és envoltada al nord i a l'est pels immobles, cases, piscines, pistes de tennis i jardins del districte de Morumbi (un barri molt més ric).
Existeix un altre lloc amb el nom de Paraisópolis al Brasil: un municipi de l'Estat veí de Minas Gerais a la Serra da Mantiqueira, amb 18.844 habitants (estimació 2009) que viuen principalment de la fabricació d'equipaments per automòbils i per l'agricultura.

## Referències

* ↑ «O lado Morumbi de Paraisópolis» (en portuguès brasiler). [Consulta: 16 agost 2020].
* ↑ «Violência em Paraisópolis, a segunda maior favela da cidade» (en portuguès brasiler). [Consulta: 16 agost 2020].
* ↑ «A invasão silenciosa das favelas». http://hps.infolink.com.br/. Arxivat de l'original el 2009-04-28. [Consulta: 16 agost 2020].